ທ້າວອາສຊາງ ​ຖືກປະຕິເສດ ບໍ່ອະນຸຍາດ ໃຫ້​ຂໍອຸທອນ ​ຕໍ່ການຕັດສິນສົ່ງຜູ້ຮ້າຍຂ້າມຊາຍແດນ ຢູ່ສານສູງສຸດ 
ພວກເຈົ້າໜ້າທີ່ສະຫະລັດ ຕ້ອງການໃຫ້ທ້າວອາສຊາງ ອາຍຸ 50 ປີ ທີ່ເກີດຢູ່ອອສເຕຣຍ ປະເຊີນໜ້າກັບການດຳເນີນຄະດີໃນ 18 ຂໍ້​ຫາ ທີ່ພັວພັນກັບການ​ນຳ​ອອກເຜີຍແຜ່ ຂໍ້​ມູນລັບຂອງວິກກີລິກ ກ່ຽວ​ກັບ​ບັນທຶກ​ຂອງກອງທັບສະຫະລັດ.
ຜູ້ກໍ່ຕັ້ງວິກກິລິກ (Wikileaks) ທ້າວຈູລຽນ ອາສຊາງ (Julian Assange) ໄດ້ຖືກ ປະຕິເສດ ບໍ່ອະນຸຍາດໃຫ້ຂໍອຸທອນຢູ່ສານສູງສຸດ ກ່ຽວກັບການຕັດສິນ ທີ່ຈະສົ່ງໂຕ ລາວ ໃນຖານະເປັນຜູ້ຮ້າຍຂ້າມຊາຍແດນ ມາຍັງສະຫະລັດ ອີງ ຕາມຄຳເວົ້າຂອງ ສານ ທີ່ໄດ້ກ່າວໃນວັນຈັນວານນີ້ ພວກເຈົ້າໜ້າທີ່ສະຫະລັດ ຕ້ອງການໃຫ້ທ້າວອາສຊາງ ອາຍຸ 50 ປີ ທີ່ເກີດຢູ່ ອອສ ເຕຣຍ ປະເຊີນໜ້າກັບການດຳເນີນຄະດີໃນ 18 ຂໍ້ຫາ ທີ່ພັວພັນກັບການນຳອອກ ເຜີຍແຜ່ ຂໍ້ມູນລັບຂອງວິກກີລິກ ກ່ຽວກັບບັນທຶກຂອງກອງທັບສະຫະລັດ ແລະໂທ ລະເລກທາງການທູດ ຊຶ່ງເຂົາເຈົ້າກ່າວວ່າ ໄດ້ເຮັດໃຫ້ຊີວິດຂອງ ຜູ້ຄົນຈຳນວນນຶ່ງ ຕົກຢູ່ໃນອັນຕະລາຍ ໃນເດືອນທັນວາປີກາຍນີ້ ສານສູງສຸດໃນນະຄອນຫຼວງລອນດອນ ໄດ້ຕ້າວປີ້ນການ ຕັດສິນຂອງສານຊັ້ນຕົນ ທີ່ເວົ້າວ່າລາວບໍ່ສົມຄວນຖືກສົ່ງໂຕມາສະຫະລັດ ເພາະວ່າ ບັນຫາດ້ານໂລກຈິດຂອງລາວ ຊຶ່ງລາວມີຄວາມສ່ຽງທີ່ຈະຂ້າໂຕຕາຍ ບັນດາຜູ້ພິພາກສາສານສູງສຸດ ເວລານັ້ນ ໄດ້ປະຕິເສດທີ່ຈະອະນຸຍາດໃຫ້ລາວຂໍ ອຸທອນໂດຍກົງ ຕໍ່ສານສູງສຸດ ກ່ຽວກັບການຕັດສິນຂອງເຂົາເຈົ້າ ໂດຍປ່ອຍໃຫ້ ການຕັດສິນນີ້ໄວ້ກັບສານສູງສຸດແຕ່ພຽງຜູ້ດຽວ ກ່ຽວກັບວ່າຈະຟັງການທ້າທາຍຂອງ ລາວຫຼືບໍ່ ໂຄສົກສານສູງສຸດກ່າວວ່າ “ຄຳຮ້ອງໄດ້ຖືກປະຕິເສດໂດຍສານສູງສຸດ ແລະໄດ້ບອກ ເຫດຜົນວ່າ ຄຳຮ້ອງບໍ່ໄດ້ເວົ້າເຖິງຈຸດໃນການໂຕ້ຖຽງຂອງກົດໝາຍ ” ການຕັດສິນສົ່ງຜູ້ຮ້າຍຂ້າມແດນ ເວລານີ້ ຈະຕ້ອງໄດ້ຮັບການອະນຸມັດໂດຍລັດຖະມົນ ຕີ ກະຊວງພາຍໃນ ທ່ານນາງປຣິສຕີ ພາແທລ (Pritti Patel) ຫຼັງຈາກທີ່ທ້າວອາສຊາງ ສາມາດພະຍາຍາມຂໍທ້າທາຍ ຕໍ່ການຕັດສິນໂດຍການທົບທວນຂອງຄະນະຕຸລາການ ການທົບທວນຂອງຄະນະຕຸລາການຈະ ພົວພັນກັບການກວດສອບຂອງຜູ້ພິພາກສາ ເຖິງຄວາມຖືກຕ້ອງ ໃນການຕັດສິນຂອງຄະນະກຳມະການ